Аԥсны акоронавирус зыхьуаз даҽа ҩыџьа рыԥсҭазаара иалҵит
22:00 01.02.2022 (ирҿыцуп: 00:08 02.02.2022)
© Sputnik / Евгений ОдиноковЛечение пациентов от COVID-19 в ГКБ № 15 им. Филатова в Москве
© Sputnik / Евгений Одиноков/
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 44 383-ҩык рҟынӡа инаӡеит, ргәы бзиахахьеит 37 106-ҩык ауааԥсыра, рыԥсҭазаара иалҵхьеит 601-ы.
АҞӘА, жәабран 1 - Sputnik. Иҳаҩсыз уахыки-ҽнаки рыла COVID-19 азы Аԥсны ауааԥсыра атестқәа арҭеит 769-ы, урҭ рахьтә 454-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи араионтә хәшәтәырҭаҿы рыԥсҭазаара иалҵит ҩыџьа ачымазаҩцәа 81 шықәса зхыҵуаз аԥҳәыси 82 шықәса зхыҵуаз ахаҵеи.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 67-ҩык, рҭагылазаашьа бааԥсуп 9-ы, ибжьаратәуп - 58-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 39-ы, урҭ рахьтә 14-ҩык рҭагылазаашьа уадаҩуп. Очамчыра ирхәшәтәуеит 7-ҩык, Гагратәи ахәшәтәырҭаҿы - 28-ҩык, урҭ рахьтә ҩыџьа рҭагылазаашьа уадаҩуп. Тҟәарчалтәи ахәшәтәырҭаҿы жәаҩык ачымазцәа шьҭоуп.